34 



skudt Sædgjæs, der ikke kunde flyve paa Grund af, at de havde 

 mistet Svingfjerene. 



Føden bestaar af Græs og andre Vegetabilier. 



Ved Angmagsalik blev denne Art ikke bemærket. 



22. Bernicla leucopsis (Bechst.). 



Meget almindelig i Scoresby Sunds indre Fjordgrene. 

 Den træffes som Regel i større eller mindre Flokke, ligesom den 

 ogsaa synes, i det mindste undertiden, at yngle paa en Maade 

 kolonivis. Saaledes toge flere Par et Maagefjæld i Besiddelse, 

 hvorfra de oprindelige Beboere vare forjagne af Expeditionens 

 Jægere. I Efteraaret 91 saaes Bernicla leucopsis sidste Gang 

 den 3die September; 27de Maj saaes den første Flok i 1892; 

 den kom trækkende ind igjennem Fjorden (altsaa fra Øst). 



Dens Rede findes paa utilgjængelige Klippeafsatser ; der 

 blev ganske vist ikke fundet Æg af den, men da der stadig 

 blev truffet Gjæs af denne Art paa saadanne Steder i Yngletiden, 

 og de altid vendte tilbage dertil , naar de bleve jagne bort, 

 maa det dog med Bestemthed antages, at Reden findes paa den 

 Slags Steder. løvrigt synes det, som om kun et forholdsvis 

 ringe Antal yngler hvert Aar; saaledes blev der den 25de Juli 

 1892 dræbt en hel Flok (46 Stk.) Bernicla leucopsis, bestaaende 

 baade af Hanner og Hunner , men kun 1 , næsten udvoxen 

 Unge. — Den 30te Maj blev der skudt en Hun med store, men 

 dog ikke med Skal beklædte Æg; den Ute Juli saa Tolk Joh. 

 Petersen Dununger af denne Art, og endelig lykkedes det den 

 17de Juli at fange et helt Kuld Dununger (3) ude paa Fjord- 

 isen ; Maalene paa en af dem skulle her anføres : 



Totallængde 20.0 Ctm. 



Næbet 1.3 — 



Midtertaa 3.0 — 



Tarse 3.5 — 



Farve: graabrun Plet oven paa Hovedet; hele Ryg, Bryst og 

 Vinger graabrune; ellers hvidgraa; Næb og Ben sorte. 



